23 



imod at dyrke Roer , hvor Havren har været angreben ; 

 her i Landet synes der ikke efter de Erfaringer, man hidtil 

 har gjort, at være nogen Grund til denne Forsigtigheds- 

 regel; en Aal, der i flere Generationer har levet paa Havre, 

 synes hellere at sulte end at tage til Takke med Beder 

 og Planter af de Korsblomstredes Familie. Derimod maa 

 der paa det kraftigste advares imod at saa Havre eller 

 Blandsæd flere Aar i Træk i en med Havreaal inficeret 

 Mark. Hvor længe Marken maa anses for at være infi- 

 ceret, er det desværre for Tiden umuligt at sige. Paa en 

 Gaard, hvor Havreaalen hvert Aar har gjort stor Skade, 

 blev et Aar Havren i Blandsæden stærkt angreben 3 Aar 

 efter, at der paa samme Mark var iagttaget Angreb paa 

 ren Havre; et andet Aar, hvor Mellemtiden var den samme, 

 og Havren havde været meget stærkt angreben, stod Bland- 

 sæden aldeles fortrinlig. Om Ormene i første Tilfælde 

 har ligget i Dvale eller har levet af organiske Substanser 

 i Jorden, eller Angrebet skyldes en ny Infektion, vides 

 ikke. 



Imidlertid viser det sig stadig, at god Drift af Jorden 

 og stærk Gjoden, navnlig med Salpeter, gjør Planterne 

 modstandsdygtige mod Dyrenes Angreb. Ad denne Vej 

 er det sikkert, der maa gaas frem, hvis Landmanden skal 

 holde Dyrene Stangen ; kun hvor Jorden en Gang er bleven 

 meget stærkt inficeret, og hvor Havren derfor hvert Aar 

 odelægges, bliver det nødvendigt at gribe til saa radikale 

 Forholdsregler som indtil videre at opgive Havreavl. 



Rodaalen (Heterodera radicicola Greef). 



Udviklingen af denne Orm foregaar paa lignende Maade 

 som hos sidst omtalte Art. Larvehuden, hvori Hannen 

 udvikles, er ikke afrundet bagtil, men har et tilspidset, 

 haleagtigt Vedhæng. Hunnen svulmer op til et pære- 

 eller llaskeformet Legeme, der imidlertid ikke bryder ud 

 gjennem Værtplantens Overhud, men bliver i Gallen, hvor 

 Befrugtningen foregaar. Ungerne forlader Moderdyrets 



